NER วิ่งเกือบ 3% สูงสุดเป็นประวัติการณ์ โบรกฯ คาดไตรมาส 4 กำไรออลไทม์ไฮ!
NER วิ่งเกือบ 3% สูงสุดเป็นประวัติการณ์ โบรกฯ คาดไตรมาส 4 กำไรออลไทม์ไฮ! ปิดตลาดวันนี้อยู่ที่ 5.05 บาท บวก 0.13 บาท หรือ 2.64% มูลค่าซื้อขาย 1.49 พันล้านบาท
NER วิ่งเกือบ 3% สูงสุดเป็นประวัติการณ์ โบรกฯ คาดไตรมาส 4 กำไรออลไทม์ไฮ! ปิดตลาดวันนี้อยู่ที่ 5.05 บาท บวก 0.13 บาท หรือ 2.64% มูลค่าซื้อขาย 1.49 พันล้านบาท
18 ม.ค. 2564

ผู้สื่อข่าวรายงานว่า ราคาหุ้น บริษัท นอร์ทอีส รับเบอร์ จำกัด (มหาชน) หรือ NER ปิดตลาดวันนี้ (18 ม.ค.) อยู่ที่ 5.05 บาท บวก 0.13 บาท หรือ 2.64% สูงสุดที่ 5.30 บาท ต่ำสุดที่ 4.96 บาท ด้วยมูลค่าซื้อขาย 1.49 พันล้านบาท

โดย ราคาหุ้น NER ปรับตัวขึ้นสูงสุดนับตั้งแต่เข้าซื้อขายในตลาดหลักทรัพย์แห่งประเทศไทย (SET) เมื่อวันที่ 7 พ.ย.2561 จากราคา IPO ที่ 2.58 บาท
ทั้งนี้บล.คันทรี่ กรุ๊ป ระบุในบทวิเคราะห์ แนะนำ “ซื้อ” หุ้น NER ราคาเป้าหมาย 5 บาท ไตรมาส 4/63 คาดว่าผลประกอบจะยังทำสถิติสูงสุดได้ใหม่จากผลดีของปริมาณขายที่ยังสูงกว่า 100,000 ตัน และราคาขายที่ปรับตัวเพิ่มขึ้นในทิศทางเดียวกับราคายางพาราในช่วงกลางปีเป็นต้นมา ทำให้คาดกำไรสุทธิมีสิทธิจะออกมาสูงกว่า 250 ล้านบาท